Diari Oficial de la Generalitat Valenciana


Sumari del DOGV 9566, del 31-03-2023 (2023/2129)

Informació pública de l'informe ambiental i territorial estratègic corresponent a la modificació puntual número 11.
-------------------------------------------------------------------------------------------------------------------

### Dades del document

Número de DOGV
:   9566

Data del DOGV
:   31-03-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/2129


Data del document
:   15-02-2023

Organisme emissor
:   Ajuntament de Benigànim

Tipus de document
:   Anunci

Descriptors 

:   * administració local
    * pla d'urbanisme

Informació pública de l'informe ambiental i territorial estratègic corresponent a la modificació puntual número 11. [2023/2129]  
Per Resolució del regidor de Medi Ambient núm. 2023-0174, de 14 de febrer de 2023, s'ha emés informe ambiental i territorial estratègic favorable, corresponent a la modificació puntual núm. 11, que seguidament es transcriu:  
  
Antecedents  
  
I. En data 11 de novembre de 2020, l'Oficina Tècnica municipal va emetre informe sobre la falta de necessitat de realització de la consulta pública prèvia, regulada en l'art. 49 bis de la Llei 5/2014, de 25 de juliol, d'ordenació del territori, urbanisme i paisatge (d'ara en avant LOTUP), vist que la modificació del catàleg de proteccions que es proposa consisteix únicament en la catalogació individual, com a bé de rellevància local, del Molí de Peiró, situat a l'avinguda de Vicente Boluda, 6, que s'incloeu, per tant, en un dels supòsits exclosos de consulta pública prèvia, per l'art. 49 bis, apartat 3r, LOTUP. Concretament en la lletra a): modificacions puntuals que regulen aspectes parcials del pla que es modifique.  
II. En data 18 de febrer de 2021, conforme a l'art. 50 de la LOTUP, l'òrgan promotor va sol·licitar l'inici de l'avaluació ambiental i territorial estratègica de la modificació núm. 11 del PGOU del municipi de Benigànim, que comprén esborrany de la modificació puntual núm. 11 i document inicial estratègic.  
Per Resolució de l'òrgan ambiental municipal de 26 de febrer de 2021 s'admet a tràmit la documentació presentada per a l'inici de l'avaluació ambiental i territorial estratègica simplificada i s'acorda sotmetre la documentació presentada a consultes del públic interessat i administracions públiques afectades, conforme a l'art. 51 LOTUP:  
1. Conselleria d'Educació, Cultura i Esport. Unitat d'Inspecció del Patrimoni Historicoartístic.  
2. Ministeri d'Indústria, Energia i Turisme.  
3. Conselleria de Política Territorial, Obres Públiques i Mobilitat. Direcció General de Política Territorial i Paisatge».  
I es van emetre els següents informes:  
1. Informe remés per la Direcció Territorial d'Urbanisme de València en data 1 de març de 2021 i Registre d'entrada núm. 533;  
2. Informe remés per la Direcció General de Telecomunicacions i Ordenació dels Serveis de Comunicació Audiovisual, Àrea d'Administracions Públiques en data 16 de març de 2021 i Registre d'entrada núm. 674;  
3. Informe remés per la Diputació de València, Àrea d'Infraestructures, en data 30 de març de 2021 i Registre d'entrada núm. 768.  
  
III. A la vista dels informes emesos, es va procedir per part de l'Oficina Tècnica Municipal a incorporar les aportacions proposades pels organismes referenciats, en un nou esborrany de modificació puntual núm. 11 del PGOU, subscrit el 8 de març de 2022, que incorpora, juntament amb la modificació del catàleg per a incloure el Molí de Peiró amb categoria de BRL, la modificació d'alineacions del Pla general, a fi de respectar la trama original del molí objecte de catalogació i en el document inicial estratègic subscrit el 9 de març de 2022.  
  
Ja que no és necessària efectuar consulta pública respecte a la modificació d'alineacions del Pla general, en tractar-se d'una modificació puntual que regula aspectes parcials del Pla general, com es corrobora en informe de l'assessora urbanística de 12 de setembre de 2022, s'inicia la tramitació de l'avaluació territorial i estratègica de la modificació puntual núm. 11 del PGOU de Benigànim.  
IV. Per Decret 2022-540, de 19 de maig, rectificat pel Decret 2022-553, de 23 de maig, de l'òrgan ambiental municipal, s'admet a tràmit el nou esborrany de la modificació puntual núm. 11, i el document inicial estratègic i se sotmet la documentació presentada a consultes de les següents administracions públiques afectades, per termini màxim de 30 dies hàbils:  
- Conselleria d'Educació, Cultura i Esport. Unitat d'Inspecció del Patrimoni Historicoartístic.  
- Ministeri d'Indústria, Energia i Turisme.  
- Conselleria de Política Territorial, Obres Públiques i Mobilitat. Direcció General de Política Territorial i Paisatge.  
- Diputació de València, Àrea d'Infraestructures  
V. S'han sol·licitat els següents informes:  
- Servei Territorial d'Urbanisme de València, el 31 de maig de 2022 (GVRTE/2022/1735171)  
- Direcció General de Política Territorial i Paisatge, el 31 de maig de 2022 (GVRTE/2022/1735365)  
- Unitat d'Inspecció de Patrimoni Historicoartístic de la Conselleria d'Educació, Cultura i Esport el 31 de maig de 2022 (GVRTE/2022/1735417)  
- Àrea d'Infraestructures de la Diputació de València el 31 de maig de 2022 (E/OV\_EX/2022/040644 i E/OV\_EX/2022/040651)  
- S.G. d'Operadors de Telecomunicacions i Infraestructures Digitals el 29 de novembre de 2022 el 29 de novembre de 2022 (8539-L-MF-5637 i 1143)  
- Ministeri d'Indústria, Comerç i Turisme (8327-O-WF-5767 i 1144)  
  
I s'han rebut els següents informes:  
- Informe de la Secretaria d'Estat de Telecomunicacions i Infraestructures Digitals amb entrada a l'Ajuntament el 20 de desembre de 2022 (E-RC-3279) favorable en relació amb l'adequació a la normativa sectorial de telecomunicacions  
No s'han emés informes per la resta d'administracions afectades, però l'art. 53.2 TRLOTUP permet seguir amb la tramitació de l'avaluació ambiental transcorregut el termini legal sense que s'hagen emés els informes, si bé en el tràmit d'informació pública i de consultes a les administracions públiques afectades, de la tramitació del planejament, haurà de sol·licitar-se novament informe al  
- Servei Territorial d'Urbanisme  
- Direcció General de Política Territorial i Paisatge  
- Unitat d'Inspecció de Patrimoni Historicoartístic de la Conselleria d'Educació, Cultura i Esport  
- Àrea d'Infraestructures de la Diputació de València  
No, al Ministeri d'Indústria Comerç i Turisme, perquè s'integra en aquest la Secretària d'Estat de Telecomunicacions  
VI. La documentació sotmesa a avaluació ambiental és la següent:  
  
1. Esborrany de la modificació puntual núm. 11 del PGOU de Benigànim que té per objecte:  
- la modificació puntual del catàleg que forma part del planejament vigent. A fi d'incloure com a BRL l'edifici del Molí de Peiró com a part de l'arquitectura hidràulica de la població i en aplicació de la DA cinquena de la Llei 4/1998, d'11 de juny, de patrimoni cultural valencià, que disposa el reconeixement legal com a béns immobles de rellevància local, en atenció a la seua naturalesa patrimonial i l'obligació de la seua inclusió com a tals en els respectius catàlegs, els elements arquitectònics que enumera, entre aquests:  
«2. Els pous o caves de neu o neveres, les ximeneres de tipus industrial construïdes de rajola anteriors a 1940, els forns de calç, els antics molins de vent i els antics molins d'aigua, els rellotges de sol anteriors al segle XX, les barraques tradicionals pròpies de les hortes valencianes, les llotges i sales comunals anteriors al segle XIX, els panells ceràmics exteriors anteriors a 1940, l'arquitectura religiosa incloent els calvaris tradicionals que estiguen concebuts autònomament com a tals, així com els elements decoratius i béns mobles relacionats directament amb el bé patrimonial a protegir.»  
  
- La modificació d'alineacions previstes en el Pla general per a preservar la trama original d'aquest edifici, consisteix en un estrenyiment puntual que permeta el manteniment de la trama original de l'edifici a protegir sense alterar de manera substancial la naturalesa del traçat d'aquesta xarxa.  
2. Document inicial estratègic, inclosa la documentació relacionada en l'article 52.2 del TRLOTUP relativa al procediment simplificat.  
  
VII. La modificació puntual del catàleg per a la inclusió com a BRL del Molí Peiró afecta l'ordenació estructural d'aprovació autonòmica, conforme a l'article 42.6 TRLOTUP  
Per part seua, la modificació d'alineacions s'inclou entre les determinacions de l'ordenació detallada, conforme amb l'art. 35.1.g) TRLOTUP  
No obstant això, vist que la modificació d'alineacions està justificat per la protecció com a BRL del Molí de Peiró, i que aquest aspecte queda supeditat a l'aprovació autonòmica de la protecció del bé a catalogar, es considera justificat seguir el procediment previst per a l'aprovació de modificacions de l'ordenació estructural, per als dos objectius perseguits amb la modificació  
  
Consideracions jurídiques  
  
Primera. Procedeix l'avaluació ambiental d'acord amb el que s'estableix en l'article 22 del text refós de la Llei del sòl i rehabilitació urbana aprovat per Reial decret legislatiu 7/2015, de 30 d'octubre, article 6 de la Llei 21/2013, de 9 de desembre, d'avaluació ambiental i article 46 TRLOTUP  
Segona. Ens trobem en el supòsit contemplat en l'art 46.3.a) TRLOTUP, per la qual cosa ha de ser l'òrgan ambiental i territorial el que determine si aquesta modificació puntual, ha de ser objecte d'avaluació ambiental i territorial estratègica simplificada o ordinària, tenint en consideració els criteris de l'annex VIII de la citada llei.  
El Pla que s'avalua té per objecte la modificació puntual del catàleg que forma part del planejament vigent a fi d'incloure com a BRL l'edifici del Molí de Peiró com a part de l'arquitectura hidràulica de la població i de la modificació d'alineacions.  
Realitzat l'anàlisi tècnica de la documentació presentada i dels informes rebuts i tenint en compte les característiques, els efectes i l'àrea del citat Pla, es pot concloure que el procediment d'avaluació ambiental simplificada és suficient per a determinar que la modificació puntual núm. 11 del PGOU no presenta afeccions significatives sobre el medi ambient. No altera les condicions ambientals inicials ja que el sòl es troba consolidat. I no suposa cap canvi sobre els factors que afectarien el medi ambient o al canvi climàtic, ja que no suposa augment d'emissions, empitjorament dels nivells de contaminació, agreujament dels possibles riscos natuales o induïts o major generació de residus respecte dels ja previstos.   
  
Tercera. Segons l'art. 49.2 TRLOTUP: «L'òrgan ambiental i territorial serà l'ajuntament del terme municipal de l'àmbit de planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els següents casos: a) En els instruments de planejament urbanístic que afecten exclusivament l'ordenació detallada en sòl urbà definida en el present text refós... »  
  
En la Llei 7/1985, de 2 d'abril, reguladora de bases de règim local, la competència en matèria d'avaluació ambiental territorial i estratègica no està assignada a cap òrgan, per la qual cosa, sobre la base de la competència residual atorgada per l'article 21.1 s) d'aquest text legal, seria l'Alcaldia la que ostentaria la condició d'òrgan d'ambiental i territorial. Però sent delegable aquesta competència, per Resolució d'Alcaldia núm. 2021-0707, de data 7 de setembre de 2021, s'ha delegat en Ferran Llario Sempere la facultat de resoldre per mitjà d'actes administratius totes les actuacions que corresponen a l'òrgan ambiental i territorial municipal conforme a la vigent legislació sobre avaluació ambiental estratègica de plans i programes, assistit per a això, pels tècnics del departament d'urbanisme de l'Ajuntament de Benigànim.  
  
Quarta. S'ha seguit la tramitació prevista en els articles 51,52 i 53 TRLOTUP  
Vistos els pronunciaments efectuats, i de conformitat amb la proposta d'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 11 de data 13 de gener de 2023 elaborat per l'arquitecta municipal i l'assessora urbanística, resolc:  
  
Primer  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 11, d'acord amb els criteris de l'annex VII LOTUP, per no tindre efectes significatius sobre el medi ambient, corresponent continuar la tramitació de l'aprovació del pla conforme a la seua normativa sectorial, si bé hauran de complir-se els següents condicionants:  
S'hauran d'obtindre en la tramitació del planejament els següents informes sectorials:  
- Servei Territorial d'Urbanisme  
- Direcció General de Política Territorial i Paisatge  
- Unitat d'Inspecció de Patrimoni Historicoartístic de la Conselleria d'Educació, Cultura i Esport  
- Àrea d'Infraestructures de la Diputació de València  
  
Segon  
Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 61 de l'RDL 1/2021, de 18 de juny, pel qual s'aprova el text refós de la llei d'ordenació del territori, urbanisme i paisatge de la Comunitat Valenciana.  
  
  
Tercer  
La present resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa enfront de l'acte que aprove l'instrument de planejament corresponent.  
  
Quart  
La present resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera fet l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa».  
  
  
Cosa que es notifica a les persones interessades per a general coneixement i efectes oportuns, i es fa constar que, contra la present resolució, per no ser un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
  
Benigànim, 15 de febrer de 2023.- El regidor de Medi Ambient, Sostenibilitat, Transparència i Govern Obert: Ferran Llario Sempere.